
MARIJAMPOLĖS SAVIVALDYBĖS VIEŠŲJŲ KULTŪROS ĮSTAIGŲ, NEVYRIAUSYBINIŲ KULTŪROS ORGANIZACIJŲ, BENDRUOMENIŲ KULTŪROS PROJEKTŲ FINANSUOJAMŲ SAVIVALDYBĖS BIUDŽETO LĖŠOMIS KONKURSO TVARKOS APRAŠAS 

I SKYRIUS 
BENDROSIOS NUOSTATOS

1. Marijampolės savivaldybės viešųjų kultūros įstaigų, nevyriausybinių kultūros organizacijų, bendruomenių kultūros projektų finansuojamų savivaldybės biudžeto lėšomis konkurso tvarkos aprašas (toliau – Aprašas) reglamentuoja Marijampolės savivaldybės (toliau – Savivaldybės) viešųjų kultūros įstaigų, nevyriausybinių kultūros organizacijų, bendruomenių kultūros projektų (toliau – Projektai) finansuojamų Savivaldybės biudžeto lėšomis konkurso (toliau – Konkurso) vertinimo prioritetus ir kriterijus, paraiškų teikimo ir vertinimo tvarką, lėšų skyrimo ir jų panaudojimo tvarką, projektų vykdymo ir atsiskaitymo už skirtas lėšas tvarką. 
2. Konkurso tikslas – skirti tikslinį finansavimą naujiems ir tęstiniams kultūros projektams, stiprinti Marijampolės atminties kultūros puoselėjimą, skatinti naujai sukurtų kultūros vertybių sklaidą ir prieinamumą Savivaldybės visuomenei, kultūros ir meno inovacijas, socialinės atskirties mažinimą.
3. Lėšos projektams finansuoti yra numatomos Marijampolės savivaldybės einamųjų metų biudžete ir Marijampolės savivaldybės strateginiame veiklos plane.
4. Projektų vykdytojai, gaunantys finansavimą iš Marijampolės savivaldybės biudžeto Viešųjų kultūros įstaigų, nevyriausybinių kultūros organizacijų, bendruomenių kultūros projektams įgyvendinti, turi supažindinti visuomenę su finansuojamais projektais (žiniasklaidos priemonėse, leidiniuose, susitikimuose su visuomene, spaudos konferencijose ir kt.), pristatyti Marijampolės savivaldybę kaip projektą finansavusią instituciją.
5. Apraše naudojamos sąvokos:
5.1. Kvietimas – siūlymas teikti paraiškas, kuriame nurodomi teikimo terminas ir reikalavimai.
5.2. Paraiška – dokumentas, teikiamas Marijampolės savivaldybės administracijai (toliau – Savivaldybės administracija) šiuose Nuostatuose nustatyta tvarka siekiant gauti dalinį finansavimą Projektui įgyvendinti.
5.3. Pareiškėjas – juridinis asmuo, teikiantis paraišką.
5.4. Projektas – tam tikro laikotarpio kryptingos veiklos priemonių visuma, kurių tikslas – suteikti kultūros paslaugų arba sukurti kultūros produktą, skirtą visuomenės kultūriniams, meniniams ir švietėjiškiems poreikiams tenkinti.
5.5. Projektas vykdytojas – už Projekto, finansuoto savivaldybės biudžeto lėšomis, įgyvendinimą atsakingas pareiškėjas, pasirašęs sutartį. 
5.6. Projekto įgyvendinimo laikotarpis – laikotarpis, kurio pradžioje turi būti pradėtos, o pabaigoje baigtos visos projekto veiklos.
5.7. Projekto išlaidų sąmata – dokumentas, teikiamas kartu su projekto paraiška (kaip jos sudedamoji dalis), kuriame pareiškėjas ir (ar) projekto vykdytojas nurodo būsimų ir (ar) esamų išlaidų sumą, būtiną projektui įgyvendinti.
5.8. Projekto vadovas – projekto vykdytojo įgaliotas fizinis asmuo, organizuojantis projekto įgyvendinimą. 
5.9. Komisija – Savivaldybės administracijos direktoriaus įsakymu patvirtinta Viešųjų kultūros įstaigų, nevyriausybinių kultūros organizacijų, bendruomenių kultūros projektų finansuojamų Savivaldybės biudžeto lėšomis konkurso vertinimo komisija, nagrinėjanti pateiktas paraiškas ir numatanti lėšų atrinktiems projektams įgyvendinti.

II SKYRIUS
REIKALAVIMAI PAREIŠKĖJAMS IR PROJEKTAMS

6. Projektus dėl finansavimo gali teikti viešoji kultūros įstaiga, nevyriausybinė kultūros organizacija, bendruomenė registruota Savivaldybės teritorijoje ar vykdanti kasmetinius-tęstinius projektus Marijampolės savivaldybės teritorijoje.
7. Paraišką, kai projektą įgyvendina daugiau nei vienas juridinis asmuo, turi teisę teikti tik vienas juridinis asmuo.
8. Projekto įgyvendinimo pradžia gali būti ankstesnė nei sutarties sudarymo diena. Tokiu atveju savivaldybės biudžeto lėšomis finansuojamos organizacijų projektine veikla susijusios išlaidos, patirtos nuo einamųjų metų sausio 1 d. iki einamųjų metų gruodžio 20 d. 
9. Lėšos projektams iš dalies finansuoti numatomos savivaldybės biudžeto Kultūros programoje 04.01.02. „Skatinti bendruomenės kultūrinės saviraiškos iniciatyvas“.
10. Vienos projektinės paraiškos minimali finansavimo suma ne mažiau 300 eurų ir maksimali finansavimo suma ne daugiau kaip 40 procentų nuo Kultūros programos priemonėje 04.01.02.03. „Viešųjų kultūros įstaigų, nevyriausybinių kultūros organizacijų, bendruomenių kultūros projektų finansavimas“ patvirtintos metinės sumos.
11. Lėšos dėl Projektų finansavimo skiriamos neviršijant einamaisiais metais Savivaldybės administracijos Kultūros programoje numatytos sumos.

III SKYRIUS 
PARAIŠKŲ PATEIKIMO TVARKA

[bookmark: _Hlk154933659]12. Kvietimas ir visa informacija dėl projektų finansavimo skelbiama Savivaldybės interneto svetainėje (www.marijampole.lt) Paraiškų teikimo laiką nustato ir skelbia Savivaldybės administracijos Švietimo, kultūros ir sporto skyrius (toliau – Švietimo, kultūros ir sporto skyrius).
13. Pareiškėjas Marijampolės savivaldybės administracijos direktoriui turi pateikti tinkamai lietuvių kalba užpildytą paraišką dėl Projektų finansavimo (1 priedas). Visi pateikti dokumentai turi būti A4 formato. Paraiška turi būti pasirašyta juridinio asmens vadovo ar jo įgalioto asmens, projekto vadovo, el. parašu arba pasirašyti dokumentą ranka, nuskenuoti ir atsiųsti nurodytu el. paštu.
14. Prie paraiškos pridedama:
14.1. projekto išlaidų sąmata;
14.2. registravimo pažymėjimo kopija, išduota Juridinių asmenų registro;
14.3. kiti dokumentai (jų kopijos), kurie, pareiškėjo nuomone, gali būti svarbūs vertinant paraišką.
15. Paraiška pateikiama pasirinkus vieną iš būdų:
15.1. originalą pateikiant Marijampolės savivaldybės administracijai (J. Basanavičiaus a. dokumentų priėmimo patalpose, I a.). Paraiška turi būti tvarkingai susegta;
15.2. elektroniniu paštu paslauga@marijampole.lt, laiško temos laukelyje (Subject) nurodant - Viešųjų kultūros įstaigų, nevyriausybinių kultūros organizacijų, bendruomenių kultūros projektų finansavimo konkursui. Užpildytą paraišką ir papildomus dokumentus pateikti viename PDF faile. 
15.3 elektroniniu būdu per Elektroninius valdžios vartus, pasirinkus paslaugą „Paraiškų dėl lėšų skyrimo švietimo, kultūros, sporto, sveikatos, jaunimo ar kitiems projektams priėmimas“. Paraiška turi būti pasirašyta elektroniniu kvalifikuotu parašu.
16. Kitais būdais (pvz., faksu ir t. t.) arba kitais adresais pateiktos paraiškos nepriimamos, neregistruojamos ir nevertinamos. Jei paraiška siunčiama paštu arba per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip konkurso skelbime nurodyta paskutinė paraiškų pateikimo diena.
17. Paraiška turi būti pateikta iki Konkurso skelbime nurodytos paskutinės paraiškų pateikimo dienos ir valandos. Visos paraiškos, gautos po jų priėmimo termino, nevertinamos.
18. Paraiškų priėmimo terminas turi būti ne trumpesnis nei 10 (dešimt) kalendorinių dienų.

IV SKYRIUS
KOMISIJOS DARBAS, PARAIŠKŲ VERTINIMAS IR SPRENDIMO DĖL FINANSAVIMO PRIĖMIMAS

19. Savivaldybės administracijos direktoriaus įsakymu pateiktoms paraiškoms vertinti sudaroma projektų vertinimo ir atrankos komisija (toliau – Komisija), paskiriamas komisijos pirmininkas, jo pavaduotojas, sekretorius ir nariai. Komisijos sekretorius yra komisijos narys.
20. Komisija sudaroma ne mažiau kaip iš 5 narių.
21. Komisijos pagrindinė veiklos forma – posėdžiai, kuriuos šaukia Komisijos pirmininkas savo arba bent vieno Komisijos nario iniciatyva.
22. Komisijos posėdžiai yra teisėti, jeigu juose dalyvauja ne mažiau kaip pusė Komisijos narių.
23. Komisijos nariai pirmojo posėdžio metu privalo pasirašyti konfidencialumo pasižadėjimus ir nešališkumo deklaracijas bei užtikrinti konfidencialumą, viešai neskelbti ir neviešinti informacijos, susijusios su paraiškų vertinimu, ir nešališkumo deklaracijas dėl objektyvių sprendimų priėmimo bei viešųjų ir privačių interesų konflikto vengimo (2, 3 priedai). Jeigu yra aplinkybių, galinčių turėti įtakos sprendimui, Komisijos narys (-iai), prieš pradėdamas (-i) nagrinėti paraišką, nusišalina nuo tos paraiškos vertinimo. Jeigu Komisijos narys (-iai) nenusišalina ir vėliau dėl to kyla interesų konfliktas, jo (jų) vertinimo rezultatai laikomi negaliojančiais.
24. Savivaldybės administracijoje užregistruotos paraiškos perduodamos savivaldybės Švietimo, kultūros ir sporto skyriui arba paskirtam Komisijos sekretoriui.
25. Projektų atranka komisijoje nevykdoma, nustačius, kad:
25.1. nepateiktas aiškus, detalus ir subalansuotas biudžetas;
25.2. netinkamai užpildytos paraiškos (projektai pateikti ne pagal paraiškos formą, taip pat ranka rašytos paraiškos ir pan.);
25.3. dokumentai pristatyti nesilaikant nustatytų terminų;
25.4. sutartis su projekto vykdytoju anksčiau buvo nutraukta dėl netinkamo sutarties vykdymo;
25.5. projekto vykdytojas laiku neatsiskaitė už ankstesnį Projektą.
26. Jei vertinant paraiškos atitiktį nustatoma, kad paraiška pateikta nesilaikant Aprašo, finansavimo sąlygų, kvietime nustatytų administracinių reikalavimų ir šį trūkumą galima pašalinti, Švietimo, kultūros ir sporto skyriaus darbuotojas paraiškoje nurodytu projekto vykdytojo elektroninio pašto adresu apie tai 1 kartą informuoja pareiškėją, nustatydamas ne trumpesnį nei 5 darbo dienų terminą šiam trūkumui pašalinti.
27. Pateikti svarstyti dokumentai pareiškėjams negrąžinami.
28. Nustačius, kad paraiška atitinka visus administracinės atitikties vertinimo reikalavimus, ji teikiama vertinti komisijai.
29. Paraiškos atsitiktine tvarka paskirstomos vertinti Komisijos nariams. Kiekvieną paraišką įvertina vienodas Komisijos narių skaičius, bet ne mažiau kaip 2 Komisijos nariai. 
30. Projektai vertinami pagal vertinimo prioritetus ir kriterijus, nurodytus Viešųjų kultūros įstaigų, nevyriausybinių kultūros organizacijų, bendruomenių kultūros projektų vertinimo pagal kriterijus formoje (4 priedas).
31. Viešųjų kultūros įstaigų, nevyriausybinių kultūros organizacijų, bendruomenių kultūros projektų finansavimo prioritetai:
31.1. kelių meno sričių bendradarbiavimo skatinimas;
31.2. Marijampolės istorijos, tradicijų ir žymius savivaldybės žmonių išryškinimas;
31.3. kūrybinių inovacijų skatinimas;
31.4. projektai, gavę finansavimą iš Lietuvos kultūros tarybos rėmimo fondo programos „Tolygi kultūrinė raida“;
31.5. kiti projektai, pritarus Marijampolės savivaldybės administracijos Švietimo, kultūros ir sporto skyriaus kasmet Savivaldybės skelbiami, interneto svetainėje (www.marijampole.lt) ir nurodomi kvietime.
32. Viešųjų kultūros įstaigų, nevyriausybinių kultūros organizacijų, bendruomenių kultūros projektų finansavimo vertinimo kriterijai:
32.1. projekto atitiktis prioritetams (30-15-0 balai);
32.2. projekto idėjos aktualumas, pagrįstumas ir inovatyvumas (20-15-5-0 balai);
32.3. projekto svarba kultūros ar meno srities raidai savivaldybės kontekste (20-15-10-5-0 balai);
32.4. projekto planuojamų veiklų ir rezultatų viešinimas ir sklaida (10-8-5-3-0 balai);
32.5. projekto veiklų prieinamumo didinimas ir savivaldybės gyventojų įtrauktis (10-8-5-3-0 balai);
32.6. projekto sąmatos pagrįstumas ir tikslingumas (5-3-0 balai);
32.7. projekto vykdytojo, partnerių, rėmėjų indėlis (5-3-0 balai);
32.8. projektams, gavusiems finansavimą iš Lietuvos kultūros tarybos rėmimo fondo programos „Tolygi kultūrinė raida“, skiriamas ne mažesnis kaip 30 % kofinansavimas.
33. Konkursinis balas nustatomas komisijos posėdžio metu, konkursinis balas negali būti mažesnis nei 55 balai.
34. Komisija, įvertinusi projektus dėl finansavimo, parengia Paraiškų dėl Viešųjų kultūros įstaigų, nevyriausybinių kultūros organizacijų, bendruomenių kultūros projektų finansavimo vertinimo suvestinę (5 priedas), kuri yra komisijos posėdžio protokolo dalis. 
35. Komisija įvertinusi paraiškas surašo posėdžio protokolą, kuriame teikia rekomendacijas Marijampolės savivaldybės administracijos direktoriui dėl lėšų skyrimo projekto įgyvendinimui.
36. Jeigu skiriama mažesnė suma, nei nurodyta paraiškoje, Pareiškėjas ne vėliau kaip per 5 darbo dienas nuo pranešimo gavimo dienos, Švietimo, kultūros ir sporto skyriui pateikia Patikslintą viešųjų kultūros įstaigų, nevyriausybinių kultūros organizacijų, bendruomenių kultūros projekto sąmatos formą (6 priedas), taip patvirtindamas, kad priimtas sprendimas skirti dalį lėšų neturės neigiamos įtakos įgyvendinant Projekte numatytus tikslus. Pareiškėjas turi teisę sumažinti Projekto įgyvendinimo paslaugų apimtį, tačiau neturi teisės keisti paraiškoje nurodytų tikslų ir veiklos turinio. 
37. Priėmus sprendimą neskirti finansavimo, Pareiškėjui per 5 darbo dienas išsiunčiamas pranešimas Paraiškoje nurodytu elektroniniu paštu, kurioje nurodomos lėšų neskyrimo priežastys.
38. Atrinkti finansuoti projektai skelbiami Savivaldybės interneto svetainėje (www.marijampole.lt). 

V SKYRIUS
PROJEKTŲ FINANSAVIMAS, SUTARTIES SUDARYMAS IR JOS VYKDYMO PRIEŽIŪRA

39. Sprendimą dėl lėšų skyrimo Projektams įgyvendinti priima Savivaldybės administracijos direktorius, atsižvelgdamas į Komisijos protokolą. Švietimo, kultūros ir sporto skyrius parengia Savivaldybės administracijos direktoriaus įsakymo dėl lėšų Projektams finansuoti skyrimo projektą.
40. Su pareiškėju, kurio įgyvendinamam projektui skirtas finansavimas, Savivaldybės administracija pasirašoma Lėšų, skirtų iš Marijampolės savivaldybės biudžeto, naudojimo sutartis (toliau – sutartis). Sutartyje turi būti nurodyta: projekto pavadinimas, projektui skirtų lėšų suma, šalių teisės ir pareigos, atsakomybė už sutarties, šio Aprašo ir kitų teisės aktų reikalavimų nesilaikymą, atsiskaitymo už panaudotas lėšas tvarka, sutarties galiojimo, pakeitimo ir nutraukimo, ginčų sprendimo sąlygos ir tvarka, kitos nuostatos, padedančios užtikrinti projekto vykdymo ir skirtų lėšų naudojimo teisėtumą, ekonomiškumą, efektyvumą ir rezultatyvumą.
41. Sutartis įsigalioja nuo tos dienos, kai ją pasirašo abi sutarties šalys, ir galioja, kol šalys įvykdo visus joje numatytus įsipareigojimus, arba sutartis yra nutraukiama.
42. Projekto išlaidų tinkamumas nustatomas vertinant, ar jos:
42.1. yra faktiškai patirtos ir apmokėtos nepažeidžiant Lietuvos Respublikos teisės aktų reikalavimų, įtrauktos į projekto vykdytojo apskaitą ir gali būti nustatomos, patikrinamos ir patvirtinamos atitinkamais apskaitos dokumentais, turinčiais visus Lietuvos Respublikos buhalterinės apskaitos įstatyme ir kituose teisės aktuose nustatytus apskaitos dokumentų rekvizitus;
42.2. yra proporcingos ir būtinos projektui įgyvendinti, numatytos projekto įgyvendinimo sutartyje, naudojamos tik projekto tikslams ir rezultatams pasiekti, atitinka skaidraus finansų valdymo, sąnaudų pagrįstumo ir efektyvumo principus;
42.3. pagal savo paskirtį atitinka sąmatoje nurodytas išlaidas;
42.4. yra realios, atitinkančios rinkos kainas.
43. Lėšos projektams vykdyti gali būti naudojamos išlaidoms, kurios atitinka šiuos reikalavimus:
43.1. yra tiesiogiai susijusios su projekto atlikimu;
43.2. pagal tikslinę Apraše nurodytą paskirtį ir pagrįstos dokumentais.
44. Lėšos turi būti naudojamos nepažeidžiant Lietuvos Respublikos teisės aktų nuostatų, vadovaujantis Lietuvos Respublikos valstybės ir savivaldybių biudžeto pajamų ir išlaidų klasifikacija, patvirtinta Lietuvos Respublikos finansų ministro 2003 m. liepos 3 d. Įsakymu Nr. 1K-184 „Dėl Lietuvos Respublikos valstybės ir savivaldybių biudžeto pajamų ir išlaidų klasifikacijos patvirtinimo“. Iš skiriamų lėšų gali būti apmokamos šios išlaidos:
[bookmark: _Hlk164254166]44.1. autoriniams atlyginimams ir atlygiui už suteiktas paslaugas (honorarams, atlyginimams pagal autorines sutartis, pagal sutartis dėl atlikėjų teisių, pagal atlikėjo ir kitų atlygintinų paslaugų sutartis ir kt.);
44.2. patalpų, skirtų projekto veiklai vykdyti, nuomos ir (ar) eksploatavimo išlaidos;
44.3. ryšio paslaugų (fiksuotojo ir (ar) mobiliojo ryšio, interneto, pašto) išlaidos;
44.4. transporto, kuro išlaidos, tiesiogiai susiję su Projekto veiklų vykdymu;
44.5. išlaidos projekto sklaidos ir viešinimo priemonėms bei paslaugoms įsigyti (plakatams, bukletams, skrajutėms, skelbimams spaudoje, videoreklamoms ir kt.);
44.6. išlaidos projekto dalyvių maitinimui;
44.7. išlaidos projekto dalyvių apgyvendinimui.
45. Negali būti finansuojamos projekto išlaidos:
45.1. skirtos ilgalaikiam materialiajam ir nematerialiajam turtui įsigyti;
45.2. skirtos patalpoms remontuoti, rekonstrukcijai ir statybai;
45.3. skirtos komunaliniams apmokėjimams;
45.4. tiesiogiai nesusijusios su projekto vykdymu.
46. Projekto vykdytojas gali ne vėliau kaip prieš 10 darbo dienų iki sutartyje nustatyto projekto įgyvendinimo termino pabaigos Savivaldybei pateikti argumentuotą prašymą dėl:
46.1. projekto pavadinimo keitimo, kai nesikeičia projekto paraiškoje pateikti ir (ar) sutartyje nurodyti projekto tikslai ir uždaviniai (turinys);
46.2. įgyvendinimo laikotarpio keitimo, kai prašoma projekto įgyvendinimo laikotarpį pratęsti, bet ne ilgiau kaip iki einamųjų metų gruodžio 1 dienos;
46.3. sąmatos keitimo, kai projekto įgyvendinimo metu faktinių išlaidų pokytis pagal atskiras sąmatos eilutes yra daugiau nei 50 procentų;
46.4. sąmatos keitimo, kai keičiasi sąmatos straipsniuose nurodytų išlaidų paskirtis.
47. Sprendimą dėl Nuostatų 46.1–46.4 papunkčiuose nurodytų prašymų priima Savivaldybės administracijos direktorius per 5 darbo dienas nuo prašymo pateikimo dienos.
48. Praleidus Nuostatų 46 punkte nustatytą terminą, prašymai yra atmetami, nebent projekto vykdytojas nurodo svarbias priežastis, dėl kurių šis terminas buvo praleistas, ir Savivaldybės administracijos direktorius nusprendžia jį atnaujinti.
49. Nepatenkinus ar atmetus prašymą, teiktą Nuostatų 46 punkte nustatyta tvarka, projekto vykdytojas turi laikytis sutartyje nustatytų sąlygų.
50. Sutarties galiojimo metu projekto vykdytojas neturi teisės perleisti jokių savo teisių ir pareigų, kylančių iš sutarties, tretiesiems asmenims.
51. Projekto vykdytojui, atsisakius vykdyti projektą ir grąžinus lėšas, Savivaldybės administracija gali tokias lėšas panaudoti Viešųjų kultūros įstaigų, nevyriausybinių kultūros organizacijų, bendruomenių kultūros projektų priemonėms vykdyti.
52. Savivaldybės administracija turi teisę tikrinti, ar programos lėšos naudojamos pagal pateiktas paraiškas.

VI SKYRIUS
ATSISKAITYMO UŽ SKIRTAS LĖŠAS TVARKA

53. Projekto vykdytojas, įgyvendinęs projektą, ne vėliau kaip per 20 darbo dienų, Savivaldybės administracijos Švietimo, kultūros ir sporto skyriui pateikia projekto įvykdymo rezultatų ataskaitą (7 priedas), ataskaitoje įvertinama atlikta veikla, jos rezultatas, projekto tobulinimo ir tęstinumo galimybės;
54. Projekto vykdytojas, Savivaldybės administracijos Buhalterijos skyriui pateikia:
54.1. biudžeto išlaidų sąmatos vykdymo ataskaitą, užpildytą pagal Formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (pildoma didėjančia tvarka nuo metų pradžios); ketvirtinę  - ketvirčiui pasibaigus iki kito ketvirčio pirmojo mėnesio 15 d., metinę - per 30 kalendorinių dienų nuo Projekto įvykdymo dienos, bet ne vėliau kaip iki einamųjų metų gruodžio 27 d.;
54.2. buhalterinės apskaitos dokumentų, pagrindžiančių lėšų panaudojimą, suvestinę; 
54.3. biudžeto lėšų panaudojimą patvirtinančių pirminių dokumentų kopijas (t.y. prekių (paslaugų) tiekėjų pateiktos sąskaitos faktūros, PVM sąskaitos faktūros, pirkimo–pardavimo kvitai, kasos aparatų kvitai, kelionių dokumentai, sutartys ir darbų priėmimo–perdavimo aktai, kiti dokumentai, pateisinantys ir įrodantys patirtas išlaidas ir jų tikslingumą);
54.4. išlaidų apmokėjimą įrodančius dokumentus – bankinius pavedimus patvirtinantys dokumentai, kasos išlaidų orderiai ir kiti dokumentai, įrodantys, kad mokėjimas buvo atliktas pagal išlaidas pateisinančius dokumentus.
55. Projekto vykdytojas, neįgyvendinęs projekto arba iki einamųjų metų gruodžio 20 dienos nepanaudojęs visų projektui skirtų lėšų, privalo jas grąžinti į savivaldybės biudžeto sąskaitą kuo greičiau, bet ne vėliau nei iki ateinančių metų gruodžio 30 dienos.
56. Nustačius, kad projekto vykdytojas nepagrįstai gavo lėšų ar netinkamai jas panaudojo, projekto vykdytojas privalo jas grąžinti į savivaldybės biudžeto sąskaitą ir praranda teisę vienerius metus teikti paraiškas ir gauti savivaldybės biudžeto lėšų iš Kultūros programos.
57. Negrąžinus lėšų per nustatytą terminą, jos išieškomos teisės aktų nustatyta tvarka.
58. Lėšų auditą atlieka Savivaldybės kontrolės ir audito tarnyba bei Centralizuota savivaldybės vidaus audito tarnyba.

VII SKYRIUS
BAIGIAMOSIOS NUOSTATOS

59. Projektų dokumentai Savivaldybės archyve saugomi teisės aktų nustatyta tvarka ir terminais.
60. Paraiškų ir projektų vykdytojų skundai teikiami ir nagrinėjami teisės aktų nustatyta tvarka.
61. Šis Aprašas gali būti keičiamas, papildomas ar pripažįstamas netekusiu galios Marijampolės savivaldybės administracijos direktoriaus įsakymu.

____________

Marijampolės savivaldybės viešųjų 
kultūros įstaigų, nevyriausybinių 
kultūros organizacijų, bendruomenių 
kultūros projektų finansuojamų savivaldybės 
biudžeto lėšomis konkurso tvarkos aprašo
1 priedas

[bookmark: _Hlk164340801](Paraiškos dėl Viešųjų kultūros įstaigų, nevyriausybinių kultūros organizacijų, bendruomenių kultūros projektų finansavimo forma) 


__________________________________________________________
(juridinio asmens pavadinimas)


Marijampolės savivaldybės 
administracijos direktoriui


PARAIŠKA DĖL VIEŠŲJŲ KULTŪROS ĮSTAIGŲ, NEVYRIAUSYBINIŲ KULTŪROS ORGANIZACIJŲ, BENDRUOMENIŲ KULTŪROS PROJEKTŲ FINANSAVIMO

__________________ Nr. ________
(data)


1. INFORMACIJA APIE PROJEKTO VYKDYTOJUS

	Juridinio asmens pavadinimas
	

	Juridinio asmens teisinė forma, juridinio asmens kodas)
	

	Juridinio asmens (organizacijos vadovo) pareigų pavadinimas, vardas, pavardė, tel. Nr.
	

	Juridinio asmens buveinė, tel. numeris, el. pašto adresas)
	

	Juridinio asmens banko rekvizitai: banko pavadinimas, kodas, biudžetinės sąskaitos Nr.
	

	Projekto vadovas (vardas, pavardė, tel. Nr.)
	



2.INFORMACIJA APIE PROJEKTĄ

	Prioritetas
	



	2.1. Projekto pavadinimas 

	



	2.2. Projektui įgyvendinti reikalinga suma (Eur):
	

	2.2.1. Iš viso
	Eur

	2.2.2. Iš Marijampolės savivaldybės biudžeto prašoma suma
	Eur



	2.3. Projekto įgyvendinimo forma

	(festivalis, paroda, seminaras, koncertas, edukacinė programa ir kt.)



	2.4. Numatomi projekto įgyvendinimo terminai:

	Pradžia: 
	Pabaiga: 



	2.5. Projekto tikslas (siekiamas (-i) rezultatas (-ai)

	



	2.6. Projekto uždaviniai (veiklos, priemonės ir metodai tikslui (-ams) pasiekti)


	



	2.7. Trumpas projekto pristatymas 
(projekto aktualumas, kultūrinė ir meninė vertė, tikslinė auditorija, veikla, ne daugiau kaip 150 žodžių)

	




	2.8. Numatomi dalyviai (atlikėjai, lektoriai, vertėjai, autoriai ir kt.)


	



	2.9. Projekto uždavinius įgyvendinančių veiklų kalendorius

	




	2.10. Renginys (pažymėti X)

	Mokamas 
	Nemokamas 



2.11. Projekto vykdytojo, partnerių, rėmėjų indėlis (finansinis, dalykinis ir pan.)
Pastaba. Jei partnerių, rėmėjų indėlis yra suteiktas, privaloma pridėti tai įrodančius dokumentus.
	Eil. Nr.
	Projekto partnerio, rėmėjo pavadinimas
	Suma (Eur)
	Suteikta
(pažymėti X)
	Laukiama atsakymo (pažymėti X)

	2.11.1.
	
	
	
	

	2.11.2.
	
	
	
	

	2.11.3.
	
	
	
	

	2.11.4.
	
	
	
	

	2.11.5.
	
	
	
	



3. JURIDINIO ASMENS PATIRTIS, ĮGYVENDINANT PANAŠAUS POBŪDŽIO PROJEKTUS (nurodyti tris pagrindinius)
	

	

	




4. PROJEKTO PARTNERIAI (organizacijos, įstaigos, užsienio partneriai ir kt.)
	

	



5. PAPILDOMI DOKUMENTAI, INFORMACIJA:
5.1. Privalomi dokumentai:
5.1.1. projekto išlaidų sąmata;
5.1.2. Juridinių asmenų registro registravimo pažymėjimo kopija;
5.1.3. Kiti dokumentai (jų kopijos), kurie, pareiškėjo nuomone, gali būti svarbūs vertinant paraišką. 
5.2. Elektroninė paraiškos versija su priedais (PDF formatu).

Patvirtinu, kad paraiškoje pateikta informacija yra tiksli ir teisinga, projekto vykdytojo veikla nėra sustabdyta, sąskaitos nėra areštuotos.

Prašoma lėšų suma yra racionaliai apskaičiuota ir reikalinga projektui įgyvendinti.

Įsipareigoju tinkamai atsiskaityti su projekte nurodytais autoriais, prekių ir paslaugų teikėjais. Įsipareigoju nustatyta tvarka atsiskaityti už projekto įvykdymą.

Už anksčiau gautas savivaldybės biudžeto lėšas esu tinkamai atsiskaitęs.

Sutinku, kad paraiškoje pateikta informacija būtų naudojama viešinimo tikslais.

Patvirtinu, kad su visomis Marijampolės savivaldybės viešųjų kultūros įstaigų, nevyriausybinių kultūros organizacijų, bendruomenių kultūros projektų finansavimo apraše ir kvietime nurodytomis sąlygomis esu susipažinęs, jos man yra aiškios, suprantamos ir su jomis sutinku.

	
	 
	 
	 
	

	(juridinio asmens vadovo vardas ir pavardė)
	 
	(parašas)
	 
	(vardas pavardė)



	
	 
	 
	 
	 

	(projekto vadovo vardas ir pavardė)
	 
	(parašas)
	 
	(vardas pavardė)




Jūsų asmens duomenų valdytojas: Marijampolės savivaldybės administracija (juridinio asmens kodas 188769113, adresas: J. Basanavičiaus a. 1, 68307 Marijampolė, tel. 8 343 90011, el. p. administracija@marijampole.lt). Marijampolės savivaldybės administracijos asmens duomenų apsaugos pareigūno kontaktai:. duomenu.apsauga@marijampole.lt
Su asmens duomenų tvarkymo Marijampolės savivaldybės administracijoje politika galima susipažinti svetainėje https://teisesaktai.marijampole.lt/document/55700

Asmens duomenų tvarkymo tikslas: nustatyti Jūsų asmens tapatybę ir gauti papildomą informaciją, reikalingą paslaugų teikimui. Netvarkant Jūsų duomenų negalėsime gauti reikalingos informacijos, todėl neturėsime teisinio pagrindo Jums suteikti prašomų paslaugų. Jūsų asmens duomenys bus tvarkomi tik esant teisiniam pagrindui. Jūsų asmens duomenys bus saugomi Marijampolės savivaldybės administracijos nustatyta tvarka ir terminais.
Kreipiantis raštu turite teisę prašyti, kad duomenų valdytojas leistų susipažinti su Jūsų asmens duomenimis ir kad duomenų valdytojas juos ištaisytų arba ištrintų, arba apribotų duomenų tvarkymą, taip pat turite teisę nesutikti, kad duomenys būtų tvarkomi, teisę perkelti duomenis bei teisę pateikti skundą Valstybinei duomenų apsaugos inspekcijai (A. Juozapavičiaus g. 6, LT-09310 Vilnius, tel. (8 5) 271 2804, el. p. ada@ada.lt).




PROJEKTO IŠLAIDŲ SĄMATA
PRIE PARAIŠKOS DĖL VIEŠŲJŲ KULTŪROS ĮSTAIGŲ, NEVYRIAUSYBINIŲ KULTŪROS ORGANIZACIJŲ, BENDRUOMENIŲ KULTŪROS PROJEKTŲ FINANSAVIMO

	Projekto pavadinimas
	



	Nr.
	Išlaidų pavadinimas
	Mato
vnt.
	Kaina (Eur)
	Kiekis
	Reikalinga suma 
(Eur)
	Prašoma suma 
iš savivaldybės biudžeto (Eur)

	1.
	Administravimo išlaidos 
(ryšių paslaugos, kanceliarinės prekės ir kt.)

	1.1.
	
	
	
	
	
	

	1.2.
	
	
	
	
	
	

	Iš viso:
	
	

	2.
	Viešinimo ir sklaidos išlaidos
(plakatai, bukletai, skrajutės, skelbimai spaudoje, videoreklamos ir kt.)

	2.1.
	
	
	
	
	
	

	2.2.
	
	
	
	
	
	

	Iš viso:
	
	

	3.
	Apmokėjimo pagal autorines sutartis išlaidos
(honorarai, atlyginimai pagal autorines sutartis; pagal sutartis dėl atlikėjų teisių; pagal atlikėjo ir kitų atlygintinų paslaugų sutartis ir kt.)

	3.1.
	
	
	
	
	
	

	3.2.
	
	
	
	
	
	

	Iš viso:
	
	

	4.
	Paslaugų pirkimo išlaidos
(patalpų, techninės įrangos nuomos, leidybos, apgyvendinimo, transporto nuomos ir kitos atlygintinos paslaugos, maitinimo paslaugoms 

	4.1.
	
	
	
	
	
	

	4.2.
	
	
	
	
	
	

	Iš viso:
	
	

	5.
	Ūkinės, techninės išlaidos
(prekės, kuras ir kt.)

	5.1.
	
	
	
	
	
	

	5.2.
	
	
	
	
	
	

	Iš viso:
	
	

	6.
	Kitos išlaidos 

	6.1.
	
	
	
	
	
	

	6.2.
	
	
	
	
	
	

	Iš viso:
	
	

	IŠ VISO PROJEKTUI:   
	
	



_________________________________________				______________
(juridinio asmens vadovo vardas ir pavardė)     	          A. V.		(parašas)
______________________


Marijampolės savivaldybės viešųjų 
kultūros įstaigų, nevyriausybinių 
kultūros organizacijų, bendruomenių 
kultūros projektų finansuojamų savivaldybės 
biudžeto lėšomis konkurso tvarkos aprašo
6 priedas

(Patikslintos Viešųjų kultūros įstaigų, nevyriausybinių kultūros organizacijų, bendruomenių kultūros projekto išlaidų sąmatos forma) 

	Projekto vykdytojas
	

	Projekto pavadinimas
	



PATIKSLINTA VIEŠŲJŲ KULTŪROS ĮSTAIGŲ, NEVYRIAUSYBINIŲ KULTŪROS ORGANIZACIJŲ, BENDRUOMENIŲ KULTŪROS PROJEKTO IŠLAIDŲ SĄMATA
_______________________
(data)

	Eil. Nr.
	Išlaidų pavadinimas
	Mato
vnt.
	Kaina (Eur)
	Kiekis
	Reikalinga suma
(Eur)
	Skirta suma
iš savivaldybės biudžeto (Eur)

	1.
	Administravimo išlaidos 
(ryšių paslaugos, kanceliarinės prekės ir kt.)

	1.1.
	
	
	
	
	
	

	Iš viso:
	
	

	2.
	Viešinimo ir sklaidos išlaidos
(plakatai, bukletai, skrajutės, skelbimai spaudoje, videoreklamos ir kt.)

	2.1.
	
	
	
	
	
	

	Iš viso:
	
	

	3.
	Apmokėjimas pagal autorines sutartis 
(honorarai, atlyginimai pagal autorines sutartis; pagal sutartis dėl atlikėjų teisių; pagal atlikėjo ir kitų atlygintinų paslaugų sutartis ir kt.)

	3.1.
	
	
	
	
	
	

	Iš viso:
	
	

	4.
	Paslaugų pirkimo išlaidos
(patalpų, techninės įrangos nuomos, leidybos, apgyvendinimo, transporto nuomos ir kitos atlygintinos paslaugos, maitinimo paslaugoms skiriama ne daugiau kaip 12 Eur 1 asmeniui per dieną)

	4.1.
	
	
	
	
	
	

	Iš viso:
	
	

	5.
	Ūkinės, techninės išlaidos
(prekės, kuras ir kt.)

	5.1.
	
	
	
	
	
	

	Iš viso:
	
	

	6.
	Kitos išlaidos

	6.1.
	
	
	
	
	
	

	Iš viso:
	
	

	IŠ VISO PROJEKTUI:    
	
	


________________________						_______________
(juridinio asmens vadovo vardas ir pavardė)		            A. V.		(parašas)
________________________

Marijampolės savivaldybės viešųjų 
kultūros įstaigų, nevyriausybinių 
kultūros organizacijų, bendruomenių 
kultūros projektų finansuojamų savivaldybės 
biudžeto lėšomis konkurso tvarkos aprašo
7 priedas


(Viešųjų kultūros įstaigų, nevyriausybinių kultūros organizacijų, bendruomenių kultūros projekto įvykdymo rezultatų ataskaitos forma) 


	Projekto vykdytojas
	

	Projekto pavadinimas
	




VIEŠŲJŲ KULTŪROS ĮSTAIGŲ, NEVYRIAUSYBINIŲ KULTŪROS ORGANIZACIJŲ, BENDRUOMENIŲ KULTŪROS PROJEKTO ĮVYKDYMO REZULTATŲ ATASKAITA

_____________________
(data)

	Projekto įgyvendinimo forma
(festivalis, paroda, seminaras, edukacinė programa ir kt.)
	

	Projekto įgyvendinimo 
vieta ir data 
	


	Bendra projekto vertė 
	Planuota projekto vertė 
	
	Eur

	
	iš jų savivaldybės biudžeto lėšos 
	
	Eur

	
	Faktinė projekto vertė
	
	Eur

	
	iš jų savivaldybės biudžeto lėšos 
	
	Eur

	Finansavimo šaltiniai
	Marijampolės savivaldybės administracijos lėšos
	
	Eur

	
	Kultūros rėmimo fondo lėšos
	
	Eur

	
	Projekto vykdytojo lėšos
	
	Eur

	
	Rėmėjų lėšos 
	
	Eur

	
	Paramos davėjų lėšos
	
	Eur

	
	Kitos lėšos
	
	Eur

	Trumpas projekto tikslo ir uždavinių įgyvendinimo aprašymas


	

	Viešinimo ir sklaidos strategija
(kokiomis priemonėmis naudotasi, dažnumas, laikas, išleistų leidinių skaičius ir kt.)


	

	Trumpas projektų rezultatų įvertinimas
(vertinimo kriterijai: dalyvių skaičius, lankytojų skaičius, savanorių skaičius ir kt.)


	

	Projekto vykdymo metu kilusios problemos


	

	Projekto tęstinumo ir tobulinimo galimybės, pasiūlymai


	





	
	 
	 
	 
	

	(juridinio asmens vadovo vardas ir pavardė)
	 
	(parašas)
	 
	(vardas pavardė)




	
	 
	 
	 
	 

	(projekto vadovo vardas ir pavardė)
	 
	(parašas)
	 
	(vardas pavardė)



____________________


